શિયાળુ સત્રની શરૂઆત 16 નવેમ્બરથી શરૂ થઇ છે. પરંતુ અત્યાર સુધી બંને સદનમાં સામાન્ય રૂપે કાર્યવાહી થઇ શકી નથી. વિપક્ષ પાર્ટીઓ બંને સદનમાં નોટબંદીને પગલે હોબાળો મચાવી રહી છે. રાજ્યસભામાં નોટબંદી પર ચર્ચા શરૂ થઇ ગઇ છે. પરંતુ વિપક્ષ પીએમ મોદીની હાજરી અંગે માંગ કરી રહ્યું છે . ગત સપ્તાહે મોદી એક કલાક માટે સદનમાં ગયા હતા. પરંતુ વિપક્ષની માંગ છે કે મોદી આખા દિવસની પ્રક્રિયામાં ત્યાં હાજર રહે. તો લોકસભામાં એવી માંગણી થઇ રહી છે કે ચર્ચા વોટિંગ વાળા નિયમથી થાય. તો આ તરફ સરકાર બંને સદનમાં ચર્ચા માટે તૈયાર છે. પરંતુ તેઓ ચર્ચા કોઇ પણ પ્રકારની શરત વગર કરવા માટે છે. આ પહેલાં અરૂણ જેટલીએ જણાવ્યું હતું કે પીએમ મોદી રાજ્યસભામાં આ મુદ્દે નિવેદન ચોક્કસથી આપશે.